Balǎg kig nâ: “Zǎg hḿ bī kə̄ vóm ḿfə̄, é vóm wāyi tóán yén bod bə́tē, ó hə́ yén bɔ və m̀fág m̀fág, wa ndzí kig bɔ́ yén bə́sə̄ vóm tē ó yɔg ma bɔ́!” 14Ńdɔ a ngákə ai nyé á óbig sí, á óbobǒn Pisga á yób, ńdɔ a ngálóŋ balatâr zamgbál, a bədé anə́ ényɔ́lɔ ǹnóm nyag ai ǹnóm ńtómbá. 15Balaam nyé ai nyé nâ: “Təbə́gə á mgbág mətúnuŋa móe, mə́ tam kə mayanga álí”. 16Ńdɔ Ǹtondôbə a ngákə tóban ai Balaam a fudí nye ebúg ânyu, nyé ai nyé nâ: “Dúgán ábə Balag, ó kə kɔ́bɔ ai nyé ḿból vī !” 17Ńdɔ Balaam a ngádúgan ábə Balag, a kə́ nyé kɔ́b á tə́lə̄ á mgbág mətúnuŋa móé, ai miǹtómbá yā Moab. Ńdɔ Balag a sílī nyé nâ: “Ǹtondôbə a dzó yá ?” 18Ńdɔ̄ hḿ Balaam a ngáfód ńkɔ́bɔ̄ mɔ́ nyé nâ: “Təbə́gə́, ǎ Balag, ó vógóló ! Ǎ ndómán Kipor, kə́ə́ge alɔ́ ! 19Zambá á sə́ kig mod nə́ a kɔ́bɔ miǹnǎl, ngə́ mɔ́n Ádam nə́ a sô ǹkɔ́bɔ̄ wóé. Yə a nə kɔ́bɔ təge boman ányu díé ? Yə a nə kad ébūg təge dzɔ́ dzāla ? 20Mə məm yá fɔ́ɔ́ naa mamâ, amú á ngámâ yǎ; mə sə́ kig dzǎm bǎd vaa. 21Ma ndzí kig yén ámalá ziŋ ábə̄ Yákɔb, tɔ asandá ziŋ ábə̄ Ísraɛ̂l. Ǹtondôbə Zambá wōé á nə ai nyé ńdɔ̄ fə oyéngá ákúm ó tólán ábə̄ nyé. 22Zambá á ngākúlī nyé á Égîptɛn: a nə ngul anə́ tɔ́ŋ nyād.